**Kasutusloa taotlemine üksikelamu püstitamisel (uusehitus) ja laiendamisel esialgsest mahust rohkem kui 33%**

**Kasutusloa taotluse juurde lisatavad dokumendid:**

1. Projekt, mille põhjal anti ehitusluba.
2. Kui ehitamise käigus on tehtud projektis muudatusi, siis tuleb esitada ka muudatusprojekt;
3. Elektripaigaldise kasutuselevõtu-eelse kontrolli akt – auditi protokoll, millest nähtub, et paigaldis vastab nõuetele; *auditi tegija peab olema nõutava akrediteeringuga pädev isik;*
4. Gaasipaigaldise olemasolul gaasipaigaldise kasutuselevõtu-eelse kontrolli akt – audit, millest nähtub, et paigaldis vastab nõuetele; *auditi tegija peab olema nõutava akrediteeringuga pädev isik*;
5. Oma reoveemahuti olemasolul reoveemahuti sertifikaat ja paigalduse akt/teostusjoonis;
6. Ehitusjärgne mõõdistus, mis kajastab hoone(-te) kontuure ja nurgapunktide koordinaate ning paigaldatud tehnovõrkude paiknemist kinnistul (sh maaküttekontuur);
7. Ehitamist kajastavad dokumendid (ehituspäevikud, kaetud tööde aktid, töökoosolekute protokollid);

*Kui ehitaja on omanik ise, siis ei ole ehituspäevikud ja koosolekute protokollid nõutavad, kuid kaetud tööde aktid ja teostusjoonised peavad olema esitatud minimaalselt küttekollete, korstnate ja tuletõkketarindite kohta;*

1. Küttekollete ja tuletõkketarindite olemasolul küttekollete, korstnate ja tuletõkketarindite teostusdokumentatsioon (kaetud tööde aktid, teostusjoonised ja kasutatud ehitusmaterjalide sertifikaadid);

*Kui need dokumendid puuduvad, siis saamaks ülevaadet sellise küttesüsteemi ohutusalasest olukorrast, tuleb koostada küttesüsteemi eksperthinnang. Eksperthinnangu eesmärgiks on selgitada välja küttesüsteemi seisukord ja sellest lähtuvalt anda hinnang, kas küttesüsteemi võib kasutada või on vajalik tarvidusele võtta meetmed olukorra parandamiseks.*

*Eksperthinnangu koostamise õigus on nõutavat kutsetunnistust omaval isikul;*

1. Olulisemate tehnoseadmete (kütteseade (soojuspumbad), ventilatsiooniseade jmt) paigaldusaktid ja tehnilised passid, seadistus- ja katseprotokollid jms;
2. Korstnapühkija akt (kui küttekoldeid on juba mõnda aega kasutatud);
3. Riigilõivu tasumist tõendav maksekorraldus:

Elamu ja seda teenindava rajatise kasutusloa taotluse läbivaatamise eest tasutakse riigilõivu 30 €.

*Riigilõivu saaja on Saku Vallavalitsus, arvelduskonto nr:**EE862200001120079664 (Swedbank AS)*

*Selgitusse märkida: „Riigilõiv kasutusloa taotluse läbivaatamise eest ... (objekti aadress)“*